О Б Щ И Н С К И С Ъ В Е Т - С А Н Д А Н С К И

**ПРОТОКОЛ**

**№ 13**

На **28.06.2016 г.**  в Залата на Общински съвет в сградата на общинска администрация, Общински съвет – Сандански проведе извънредно заседание.

На същото от 29 общински съветници присъстваха 26.

От заседанието отсъства г-н Георги Илиев Синански, г-н Панчо Любчов Панчев и г-н Евгени Андонов Панайотов.

Заседанието бе открито в 09.00 часа от Николай Шаламандов – Заместник-председател на Общински съвет.

**ПРОЕКТ ЗА ДНЕВЕН РЕД:**

1. **Вх.№696/21.06.2016г. –** Писмо от Областния управител на област Благоевград относно разглеждане на покана с изх.№100-АВиК-6 от 13.05.2016г. за присъединяване на община Сандански към Асоциацията по водоснабдяване и канализация, обслужвана от „ВиК“ ЕООД, град Благоевград.

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – Добро утро на всички присъстващи в залата, уважаеми г-н Котев, уважаеми дами и господа общински съветници. Откривам извънредното заседание, насрочено за 28.06.2016 г. на Общински съвет – Сандански. Дневният ред се състои от една точка. Заседанието се свиква във връзка с писмо от Областния управител на област Благоевград.

**ПО Т.1 ОТНОШЕНИЕ ВЗЕХА:**

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – Преминаваме към т.1 – **Вх.№696/21.06.2016г. –** Писмо от Областния управител на област Благоевград относно разглеждане на покана с изх.№100-АВиК-6 от 13.05.2016г. за присъединяване на община Сандански към Асоциацията по водоснабдяване и канализация, обслужвана от „ВиК“ ЕООД, град Благоевград.

Има ли мнения и отношения, колеги? Има думата, г-н Котев-Кмет на община Сандански.

Г-Н КИРИЛ КОТЕВ – КМЕТ НА ОБЩИНА САНДАНСКИ – Благодаря, г-н Председателствуващ. Уважаеми общински съветници, вие знаете моята позиция, но аз ще я заявя пак. Аз ви призовавам да подкрепите Асоциацията по„ВиК“ –Благоевград, като основната причина е, че ние може да кандидатстваме за финансиране, било то европейско или от националния бюджет. Безспорно и двата варианта имат и плюсове и минуси. В нашето общество няма нищо 100% положително или отрицателно. Влизайки в Асоциацията ще имаме възможност да кандидатстваме по програмите, а не влизайки в нея губим този шанс за следващите 8 години. Нашата ВиК инфраструктура е в края на своя жизнен цикъл, имаме ежедневни аварии и прекъсвания на водата, което е проблем за Сандански , като туристическа дестинация, проблем е и за качеството на живот на жителите на нашата община.

Има три варианта на развитие:

1. Ако влезем всички от нашата област в Асоциацията по „ВиК“ –Благоевград. Това значи , че ще имаме възможност да кандидатстваме в програмите.
2. Ако една от общините не влезе, това означава, че ще може да разчитаме само на финансиране от националния бюджет.
3. Това е най-лошия вариант, според мен. Ако не влезем в Асоциацията по „ВиК“, това значи, че спираме всичко за 8 години, като финансиране.

Водата ще поскъпне и в двата случая, независимо дали сме или не в Асоциацията. Вече, с какви темпове, не може да се прогнозира със сигурност. През тези 2 години ще поемам негативи, независимо дали всички са влезли в Асоциацията и се окомплектова областта ще има 2 години време, за да изготвим необходимите проекти., пред инвестиционни проучвания и т.н. След 2 години ще можем да направим реални инвестиции. Мисля, че всички сте много добре запознати с темата. Отдавна се дебатира и едва ли и ще ви кажа нещо ново. Благодаря ви.

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – Имате думата, г-н Ризов.

Г-Н АНДОН РИЗОВ – ОБЩИНСКИ СЪВЕТНИК – Уважаеми колеги. Това е третото събиране относно Асоциацията по „ВиК“ и дори е извънредно заседание на Общински съвет-Сандански, очаквах да има не само думи, а и някакви писмени материали, за какво си говорим вече на 2 срещи по-рано. За това нещо, което сме се събрали днес да дискутиране и евентуално да решавам. Беше редно, както и за всяко заседание да имаме черно на бяло, за какво сме се събрали и какъв е повода и върху, какво да акцентираме нашето внимание, защото този въпрос е много сложен, и така ми се струва, че на тъмно биваме принуждаваме да вземаме решение, за които черно на бяло не сме прочели, какво е това нещо, което дискутираме. Има ли опасност от тези заплахи, за които преди малко чухме и от вас, г-н Котев? Защо няма писмени материали по този въпрос?

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – Имате думата, г-н Янев за реплика.

Г-Н ЯНЕ ЯНЕВ– ОБЩИНСКИ СЪВЕТНИК – Уважаеми колеги, ние не живеем през 60-70-те години, живеем в модерен, електронен век. Има страшно много информация, когато е изключително прецизна, детайлна и това нещо беше миналия път разяснено от представителите на МРРБ. Всеки, който е пожелал може да прочете десетки хиляди страници свързани с Асоциацията по „ВиК“, от промяната на закона през 2009 г. до момента. Сега да се излиза с нелепия аргумент, че общинските съветници са лишени от информация е най-малко не коректно спрямо всички, които са в тази зала. Благодаря ви.

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – Имате думата г-н Котев.

Г-Н КИРИЛ КОТЕВ – КМЕТ НА ОБЩИНА САНДАНСКИ – Г-н Ризов, това което казахте, няма никакви заплахи. Аз коментирам, какъв е закона в момента, закона дава право на тези, които са в Асоциацията по „ВиК“ да кандидатстват за европейско финансиране и от националния бюджет. Тези, които са извън Асоциацията, нямат такова право, това е изискване и на ЕС. Няма никакви заплахи, просто искам да кажа, най-коректно да поясня, каква е ситуацията. Осъзнавайки сам, каква е отговорността пред обществото и пред самите нас. Относно информацията, мисля, че за това се говори поне от два месеца, правиха се срещи и с Областния управител, представители на МРРБ, които се постарахме по всякакъв начин да се изясни максимално, какво представлява Асоциацията по „ВиК“ . Нямаме намерение нещо да мине на тъмно, заплахи. Няма никакви заплахи, просто коментираме закона.

Г-Н АНДОН РИЗОВ – ОБЩИНСКИ СЪВЕТНИК – Аз казвам, че няма черно на бяло записано, какви са заплахите и какви са тези заплахи. Винаги се изтъква като мотив за не финансирането на програми. Къде е записано това нещо? Колегите общински съветници да видят, че е така, защото както каза колегата г-н Янев, има прекалено много информация. Тук всички не сме специалисти в тази област и нямаме такава възможност да следим така детайлно нещата. Иска ми се да видим, какви са заплахите, какво ще стане с общинската собственост, която ще влезе в Асоциацията по „ВиК“, може да сме си коментирали, но само сме си приказвали, колеги. Не е предоставено никъде записано.

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – Имате думата, г-н Иванов.

Г-Н ЖИВКО ИВАНОВ– ОБЩИНСКИ СЪВЕТНИК – Уважаеми колеги, в общи линии мислих да не се изказвам. В рамките на това което коментира, г-н Ризов, само искам да дам едно пояснение. Ангажиментите на България по отношение на това да окрупнява ВиК сектора са дефинирани определени Споразумението на партньорство на РБългария очертаващо помощта от Европейско структурни и инвестиционни фондове за периода 2014-2020 г. И там е развита тезата, кой ще оперира в сектора – МРРБ и Асоциациите, че ще са тези организации, които ще управляват системите в сектора. Като една от основните мерки които е поело правителството, това е Консолидацията на операторите на сектор ВиК представляващ услуги от обществен интерес. Това е документа, който определя в следващия програмен период 2014-2020 год. да се върви към консолидирането на тези съоръжения на ВиК сектора и на тази основа в двете програми „Околната среда“ и „Развитие на селските региони“ финансирането ще става, чрез Асоциациите. Това е нещото, което ни поставя пред свършен факт, за съжаление, то е разписани. Друг е въпроса за проблемите при влизането в Асоциацията по отношение на начина на определяне и т.н.

Аз лично подкрепям до някъде становището и изказването на г-н Ризов, в онази си част, че днес беше редно поне да се предостави устава или правилника за работа на Асоциацията по ВиК- Благоевград, защото въпреки, че цялото управление се дефинира, определя с примерния правилник за Асоциациите беше редно да ни представя тази Асоциацията те какво са приели, като начин на управление.

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – Имате думата, г-н Котев.

Г-Н КИРИЛ КОТЕВ – КМЕТ НА ОБЩИНА САНДАНСКИ – Г-н Ризов, имущество не се прехвърля, а единствено и само даваме правата на управление на Асоциацията. ВиК инфраструктурата, техниката, която има в момента общинското дружество „УВЕКС“ си остава единствено на общината. Дори ремонтирана тази инфраструктура, пак си остават в активите на общината. Имуществото в момента не прехвърляме на никого.

Г-Н АНДОН РИЗОВ – ОБЩИНСКИ СЪВЕТНИК – Асоциацията по „ВиК“ и ВиК дружеството в нашата община, като какви ще действа по Търговски закон след влизане евентуално на общинското дружество в Асоциацията на община Сандански с имуществото на общинското дружество, активите на това дружество? Защото има изградени съоръжения, има техника. Какво ще бъде едното, какво ще бъде другото по Търговския закон?

Г-Н КИРИЛ КОТЕВ – КМЕТ НА ОБЩИНА САНДАНСКИ – Техниката си остава единствено и само собственост на общината. Асоциацията по „ВиК“ си има фирма, с която си работи по поддръжка на ВиК инфраструктурата и те трябва да си набавят необходимата техника. Дали те ще вземат под наем, дали ще закупуват друга, дали ще случаят договор с общината – това са въпроси вече на последвали разговори.

Г-Н АНДОН РИЗОВ – ОБЩИНСКИ СЪВЕТНИК – Уважаеми колеги, искам да направя още едно допълнение. За това време от 1989 год., от тогава е общинско дружество в община Сандански ВиК, вложени са някакви средства, направени са км. водопроводи и км. канализации. Направена е пречиствателна станция ние имаме някакъв капитал като община. Няма как талка с лека ръка да вземем едно такова решение, което касае такава собственост. В същото време някой общини правят сега тези неща. Техните разходи за изграждане на тези съоръжения, било то пречиствателни станции, канализации, водопроводи ще дойдат за сметка на членовете на тази Асоциация.

Г-Н КИРИЛ КОТЕВ – КМЕТ НА ОБЩИНА САНДАНСКИ – Г-н Ризов, всичко това, което изброихте остава единствено и само собственост на общината, в нейните активи. Всичко ново изградено, което се направи, влиза в активите на общината. Има дружества с кредити и задължения в област Благоевград, те си остават за общините, не се прехвърлят на Асоциацията. По никакъв начин няма да тежат на Асоциацията на нас, наши активи заделени през годините да се прехвърлят на Асоциацията, те си остават в активите на община Сандански.

Г-Н АНДОН РИЗОВ – ОБЩИНСКИ СЪВЕТНИК – Как община Сандански след, като стане член на Асоциацията, сама ще влага средства за изграждане или поддръжка на нейната канализационната и ВиК система? Това, което е направено в Банско ще се калкулира ли в цената на водата, защото цената на водата ще я определя Асоциацията по „ВиК”? Тя ще се прилага чрез определен и тук е записано в искането на Председателя на Асоциацията по „ВиК” ЕООД – Благоевград.

Г-Н КИРИЛ КОТЕВ – КМЕТ НА ОБЩИНА САНДАНСКИ – Това, което е направено в Банско е по финансиране, което е 100% безвъзмездно. То няма да влезе в цената на водата. Дори е хубаво, че те ще имат една нова ВиК мрежа, по която ще има по-малко загуби и ще струва по-малко на асоциацията. Лошото е, че при нас има много загуби, защото ВиК инфраструктурата е доста остаряла. Всички ново изградено е собственост на общината.

Г-Н АНДОН РИЗОВ – ОБЩИНСКИ СЪВЕТНИК – Подкрепям Вашите думи. Вие казвате, че не можем да взимаме самостоятелно решение за ремонт на нашата ВиК система, а трябва да минава през Асоциацията с разрешение на всички.

Г-Н КИРИЛ КОТЕВ – КМЕТ НА ОБЩИНА САНДАНСКИ – Ако е през общинския бюджет може. Асоциацията оперира единствено и само с ВиК инфраструктурата. Тя не би трябвало да реализира печалба, а ако се реализира такава се събира и едва тогава се разпределя.

Относно, когато се кандидатства по различните европейски програми бенефициента е община Сандански. Ние може да си инвестираме без да питаме ВиК Асоциацията, когато решим да инвестираме през общинския бюджет ние можем да го правим това нещо е рамките на ВиК инфраструктурата.

Г-Н АНДОН РИЗОВ – ОБЩИНСКИ СЪВЕТНИК – Примерно, общината не се съгласи да вкара своето общинско дружество в Асоциацията.

Г-Н КИРИЛ КОТЕВ – КМЕТ НА ОБЩИНА САНДАНСКИ – Ние не го вкарваме.

Г-Н АНДОН РИЗОВ – ОБЩИНСКИ СЪВЕТНИК – Как не го вкарваме, като ставаме зависими за всяко решение от решението на всички членове на Асоциацията.

Г-Н КИРИЛ КОТЕВ – КМЕТ НА ОБЩИНА САНДАНСКИ –ВиК дружеството „УВЕКС” си остава общинско, единствено и само предоставяме правата на управление за ВиК инфраструктурата – тръби, водопровод и канализация. Всичко, което сте поискали като информация съм ви го предоставил, съдействали сме на всеки и от 2 месеца говорим за това.

Г-Н АНДОН РИЗОВ – ОБЩИНСКИ СЪВЕТНИК – Ние не можем да влияем върху цената на водата?

Г-Н КИРИЛ КОТЕВ – КМЕТ НА ОБЩИНА САНДАНСКИ – Да.

Г-Н АНДОН РИЗОВ – ОБЩИНСКИ СЪВЕТНИК – Като Общински съвет не можем да взимаме решения, ако сме членове на Асоциацията, без съгласието на останалите членове. Решава се от тези 14 представители.

Г-Н КИРИЛ КОТЕВ – КМЕТ НА ОБЩИНА САНДАНСКИ – Да това е вярно. Решенията се взимат с мнозинство от 2/3 или 3/4.

 Г-Н АНДОН РИЗОВ – ОБЩИНСКИ СЪВЕТНИК – Държавата има 35 % предварително и всички, останали 9 дружества, които до сега се изброяват непрекъснато, че с влезли в Асоциацията. Днешната информация, която ни се предлага и на ниво Областен управител, е в насока всичко е решено. Ако не влезем, нямаме ли право да искаме пари? Закона за водите е съобразен с всички директиви на ЕС.

 Г-Н КИРИЛ КОТЕВ – КМЕТ НА ОБЩИНА САНДАНСКИ – Не можем да кандидатстваме за средства.

Г-Н АНДОН РИЗОВ – ОБЩИНСКИ СЪВЕТНИК – Защо? Посочено е консолидиран район и действащ оператор. Къде е изключено това в закона?

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – Имате думата, г-н Иванов.

Г-Н ЖИВКО ИВАНОВ – ОБЩИНСКИ СЪВЕТНИК – Г-н Ризов, попита къде е записано. В същото споразумение е казано, „ Асоциацията по „ВиК” е юридическо лице със седалище и адрес Областна администрация на съответната обособена територия на областта.” Вие цитирате Закона за водите, той говори в друг контекст за Асоциации. Там не е казано, че трябва да са области, но в самото споразумение е вкаран този елемент. От там произтичат определени обвръзки по отношение на финансирането 2014-2020г..

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – Имате думата, г-н Аргиров.

Г-Н ЯВОР АРГИРОВ – ОБЩИНСКИ СЪВЕТНИК – Писмото на чието основание е свикано днешното заседание. Писмо с вх.№696/21.06.2016г. до г-н Кирил Котев – Кмет на община Сандански и до г-н Георги Синански – Председател на Общински съвет-Сандански (зачита писмото).

Къде е Областният управител? Има подпис от негово име. Той сам предлага да се свика заседание с негово участие, а го няма. Кой ще поеме определени ангажименти днес? Областният управител е политическо лице, знаете с какви ангажименти е. Той уведомен ли е? Това за мен е безотговорност.

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – След като той изпраща писмо, не мисля, че е необходимо покана. Областна управа е уведомена, че днес на 28.06.2016г. от 9 часа има извънредно заседание, от деловодството на Общински съвет.

Има ли други мнения и отношения? Имате думата г-н Димитров.

Г-Н ДИМИТЪР ДИМИТРОВ – ОБЩИНСКИ СЪВЕТНИК –ВиК Асоциацията, към която евентуално ще се присъединим, трябва да избере ВиК оператор. Избрала е такъв оператор, „ВиК” ЕООД – Благоевград. От тук идват смущенията, които ме притесняват. С този оператор е сключено някакъв договор с тази Асоциация. Ние този договор не го знаем какъв е. От него произтичат много правомощия, с които ние в крайна сметка трябва да сме и съгласни. Този договор трябваше да ни се предостави, дори и днес на заседанието.

В този договор трябва да е и предвидено дали ВиК оператор ще изпълнява някакви инвестиции в изграждането на нови системи. Това също трябва да е предвидено в договора съгласно Закона за водите. Средствата необходими за Асоциацията по „ВиК” се осигуряват от държавата, общините съгласно % съотношение на гласовете. Какви средства са необходими за изпълняване на дейността на тази Асоциация? Нека да си направим и сметка, какъв ще бъде и нашия %. Както на мен ми стана ясно, че общината трябва ежегодно да се грижи за дейността на Асоциацията по „ВиК” % съгласно жителите.

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – Имате думата, г-н Котев.

Г-Н КИРИЛ КОТЕВ – КМЕТ НА ОБЩИНА САНДАНСКИ – Г-н Димитров, относно това, какви средства ще бъдат необходими на „ВиК” ЕООД- Благоевград за поддръжка на ВиК инфраструктурата в община Сандански. Това неможе да се предвиди точно, защото това се определя от авариите, които има. „ВиК” ЕООД- Благоевград няма да прави инвестиции, те могат да се правят през Асоциацията и това ги правят общините. Те са бенефициенти по различните програми.

Относно вноската. Ние нямаме такава вноска, а процента се определя на база на това, какво е населението, което обслужва ВиК инфраструктурата на територията на нашата община, това ще е и %, който ще имаме като глас във Асоциацията по „ВиК“ .

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – Имате думата, г-н Димитров.

Г-Н ДИМИТЪР ДИМИТРОВ – ОБЩИНСКИ СЪВЕТНИК – Аз не мисля, че е така, защото в чл.198”в”, ал.12 и ал.13 от Закона за водите (зачита). Пак не става ясно.

Г-Н КИРИЛ КОТЕВ – КМЕТ НА ОБЩИНА САНДАНСКИ – Асоциацията не работи така, тя събира такса за вода, която отива и а поддръжка на ВиК инфраструктурата. Не е коректно този закон да се тълкува по този начин. Асоциациите не работят по този начин.

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – Г-н Котев, подкрепям думите на г-н Димитров. Това е основния закон, от които произтичат тези Асоциации. След като последните промени в Закона за водите са извършени точно за Асоциациите. Не можем да кажем дали работи по този начин или не. Заповядайте, г-н Димитров. Имате думата.

Г-Н ДИМИТЪР ДИМИТРОВ – ОБЩИНСКИ СЪВЕТНИК – Искам да допълня. В чл. 198„в” от Закона за водите (зачита). Затова питах за договора. Какви ще са взаимоотношенията с ВиК оператора?

Г-Н КИРИЛ КОТЕВ – КМЕТ НА ОБЩИНА САНДАНСКИ – Не можем да подсигурим пълната документация, които са изискани и необходими на общинските съветници. Затова имаше време да се запознаете с темата и да зададете въпроси, не е възможно сега да отговорим на всички въпроси, за които няма как да съм подготвен и с документи. Би следвало на заседанието вече да сме запознати, но общината не дава средства към ВиК оператора %, както го тълкувате.

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – Имате думата, г-н Янев.

Г-Н ЯНЕ ЯНЕВ – ОБЩИНСКИ СЪВЕТНИК – Уважаеми колеги, днешното заседание на Общински съвет-Сандански е изключително важно и съдбоносно за развитието на водния сектор в нашата община. Това, което в крайна сметка не се е случило би следвало днес да надделее разума и да се случи. При една елементарна съпоставка с ВиК Асоциации в цялата страна се вижда, че градовете, в това число и областните центрове и общините, които са част от ВиК, Асоциациите са имали възможност през тези години, докато ние мъдруваме в Сандански, да усвоят страшно много ресурси от Европейските фондове. Не бива ние да пропуснем и последния влак. Би следвало по категоричен начин да си отговорим на въпросите, които бяха разяснявани в доста продължителен период от време и да не се правят, каквито и да било спекулации.

Искам да започна от нещо много важно. Казано е по дефинитивен начин, че оператора няма право да продава, да заменя, да отдава под наем, да обременява с тежести и да прехвърля публични активи или да се разпорежда с тях, по какъвто и да било начин. Нямаме никакви проблеми по отношение на общинската собственост. Този въпрос е категорично изяснен.

Би следвало да се знае, че при влизането във ВиК Асоциацията, община Сандански като цяло ще получи възможности, които няма как да се случат по друг начин ако ние не сме част от нея. Абсурдно е да се мисли, че можем да сме атрактивна туристическа дестинация, като сме град без пречиствателна станция. Да прекратим заседанието и да отидем на моста на III ОУ и от там на долу да видите как живеят жителите на нашия град в този регион, където фекалните води от ромската махала се изсипват там. Това е абсурдно повече да продължи, това е допуснато от предишни управления. Ако сега ние не позволим община Сандански да приеме европейски модел на развитие във ВиК сектора, ние феодализираме общината. Оставаме общината да съществува по начин, които е бил до сега. Възможностите са много ясни. Има два вида решения. Проблемите да продължат да съществуват, изхабяването и амортизацията на всички ВиК съоръжения ще продължи, регресивно да се увеличава. След 5-10 год. може да стигнем до там, че в Сандански голяма част от домовете да нямат вода. Ако нищо не се прави, а съгласете се, че общинския бюджет не може да позволи на общината да предприеме каквито и да било значими проблеми, като цяло във ВиК съоръженията.

Редно е да се замислим, какво са загубили общините, които вече 6,7,8 год. са във „ВиК“ Асоциацията в страната. Питали сте, предполагам в тези градове, какво се е случило негативно за гражданите на общината, когато са част от Асоциацията. Това е европейски модел и ние няма как да избягаме от него. По принцип Европейското законодателство е екологично и е готвено, прецизирано повече от 30 год., за да се стигне до тези решения, които са валидни за всички страни членки на ЕС. Общински съвет-Сандански няма как да промени директивите на ЕС. Трябва да се съобразим с тях и да се адаптираме. Иначе е невъзможно. Иначе мислим, че всичко това, което важи за страните членки на ЕС не важи за Сандански.

ВиК Асоциацията се отнася и за Сандански и ние трябва да се съобразим с тази даденост. Благодаря ви.

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – Имате думата, г-н Котев.

Г-Н КИРИЛ КОТЕВ – КМЕТ НА ОБЩИНА САНДАНСКИ – Искам да поясня относно това, което каза г-н Янев за членовете от нашата област в тази ВиК Асоциация. Банско, Симитли, Разлог, Благоевград имат инвестиции направени последните 10 години и то за милиони левове. Тези, които не сме във „ВиК“ Асоциация, нека се замислим последните години, какви инвестиции са направени в сектора ВиК. Всички говорим за инвеститори, които да инвестират, да създават фирми и да наемат хора на работа. Всеки един инвеститор трябва да бъде заустен в пречиствателна станция. Ние предначертаваме дали ще сме атрактивни за инвеститорите. Те и да искат няма как да го направят, защото трябва да инвестират в изграждането на пречиствателна станция за тяхна сметка. Съгласен съм, че и двете страни имат плюсове и минуси.

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – Имате думата, г-н Иванов.

Г-Н ЖИВКО ИВАНОВ– ОБЩИНСКИ СЪВЕТНИК – Безспорно изтъкнах, какви са обвързващите обстоятелства, които определят, че всякакво грантово финансиране е възможно единствено и само през Асоциацията. Не трябва да мислим и, че това участие носи само ползи. Както каза и г-н Кмета. Какъв е бил проблема на тези, които са в Асоциацията, спрямо нас? В членуващите общини цената е по-висока, но както и ние сме приели програмата за партньорство, така и Европа се опитва да ни го наложи, защото през по–голямата цена, възможно допълнително финансиране на инвестиции, които са крайно необходими в сектора. Проблема е, че в една или друга степен участието в Асоциацията ще бъде обвързано с една единна цена, която в рамките на месец юли в рамките на програмата, която е заложена към всички оператори, трябва да дадът 5 годишен инвестиционен бизнес план на базата, на който на тях ще се определи единната цена. Тази цена ще се различава коренно от тази, която сега прилагаме. В нашата община цената е най-ниска в България, но тя не може да генерира средства за инвестиции. Като каза и г-н Янев, вариантите са 2 или сме вътре или вън. Ако сме вън- искаме или не пак трябва да правим вдигане на цената, но кога ще се случи и в каква степен, никой не е предложил бизнес план. Чрез този план може да се докаже, че ще могат да се направят инвестиция за пречиствателна станция, не повече. Аз лично се чудя как ще гласувам. Участието , взимането на решения днес за влизането в Асоциация, която ще ни даде възможност за финансиране е обвързана с няколко обстоятелства. За да получи самата Асоциация финансиране, трябва всички общини да се присъединят. Има вариант ние да влезем, а Кресна и Петрич - не. Тогава нашата Асоциация не може да получи финансиране, защото не са присъединени всички общини. Това мен изключително много ме притеснява, защото може да се окаже, че ще влезем вътре и няма пак да получим финансиране.

Държавата е приела обвързващото обстоятелство, че влизайки вътре да не можеш да излезеш. Цената, че ще се качва е безспорно. Ако влезем, веднага. Искаме или не като страна членка на ЕС, ангажиментите, които сме поели, да изградим пречиствателна станция за отпадни води, ще бъдем глобявани в противен случай, трябва да инвестираме дори и извън Асоциацията, а това така или иначе ще вдигне цената.

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – Имате думата, г-н Станоев.

Г-Н ДИМИТЪР СТАНОЕВ– ОБЩИНСКИ СЪВЕТНИК – Колеги, вижда се, че е много трудно решението, аз се колебая как да гласувам.

Сандански е с благоприятни природни дадености. Ниските цени ще останат в историята ако общината се присъедини към Асоциацията по „ВиК“. От друга страна одобряването на ВиК оператори е договорка между държавата и Европейската комисия. Според всяка област ще осъществи единна политика по планиране и инвестиции, пречистването на води, доставка до потребители и пречистване на отпадните води. Решението е в резултат на хаотично строене на пречиствателни станции и проекти по обновяване на ВиК мрежи, което постави много общини в тежко финансово положение. Неспособността да управляват големи инфраструктурни обекти, през миналия програмния период, редица общини допуснаха грешки, днес търсят помощ от правителството като кредитор от последна инстанция, който да плати сметката. Целта е малките кметства да направляват проекти, за които нямат капацитет. На пръв поглед държавата няма друг разумен ход, ако не искат в някой бъдещ момент могат да плащат на куп сметки на провалени общини, трябва да вземат превантивни мерки.

Дали ние и още 21 общини не можем да избегнем поскъпването? Ние имаме най- евтината вода. Част от ВиК дружествата на някой общини са печеливши, включването им в по-голям оператор, директно субсидиране на местни власти, области които ВиК услугите са публични. Аргумента на г-н Иванов, че Кресна и Струмяни няма да се присъединят. Те не трябва да се колебаят, те ще са печеливши. Сегашния модел на окрупняване има няколко предимства. Да се отнеме възможността на общинска корупция. Изграждането хаотично на пречиствателни станции ще престане.

Защо водоподаване на местно ниво трябва да консолидира, вместо всяка община сама да прави ценообразуване на водоподаването. Това е аргумента да не приемем включването. Като искаме държавата да промени механизма на механизма на консолидирането. Правителството към момента не иска да допусне промени. Това присъединяване на Асоциациите напомня присъединяване към ТКЗС- принципа е доброволен, но натиска от държавата е огромен. Да не си на мястото на Кмета. Той от една страна ни приканва да подкрепим такава идея,като се изтъква колко инвестиции ще се загубят, това е аргументирано. От друга страна е трудно да се изправиш пред обществото, като след време цената от 0.86 лв. ще поскъпне много.

Най-добре е ВиК Асоциациите да консолидират инвестициите наистина, както е заложено и планирането им. Водоснабдяването на отделните общини да остане самостоятелна дейност за всяко кметство, какво пречи за това? Някой общини , както се изтъкни и от колеги, изпълнени проекти по пречиствателни станции или подновяване на ВиК мрежа. Кой ще плаща след това? Самата община. От една страна общината ще трябва да задлъжнее, а от друга печалбата ще отиде във ВиК Асоциацията. Принудени сме да решим дали да нарушим интереса на жителите на Сандански или жителите на другите области в област Благоевград. Евентуално ще ги поставим в затруднено положение.

Най-нормалното решение би било Асоциацията на ВиК операторите да действа на консолидиран принцип, когато става дума за планиране и координация на инвестиционни проекти, но за ценообразуване на услугата за водоснабдяване да се прилагат местни проекти и постъпленията от ВиК Сандански, да не субсидират водоподаването в други общини. Това е най-честно. Правителството разполага с достатъчно време да обяви Брюксел, че консолидацията е възможно само на ниво инвестиции. Без да ни извиват ръцете и да ни налагат споделяне на разходите по доставка на водата. Такива преговори нямат да забавят процеса на изпълнение на проектите. Имам и предложение за промяна на решението, както ни е предоставено, ако решите да го приемете. Нямам нищо против да влезем в Асоциацията, но що се отнася до планиране на инвестиции, формирането на цената да остане на местен принцип. Това е възможно, смятам да се договори с Европейската комисия.

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – Благодаря, г-н Станоев. Давам думата на г-н Иванов.

Г-Н ЖИВКО ИВАНОВ – ОБЩИНСКИ СЪВЕТНИК – Това, което казвате, г-н Станоев, като уговорка с ЕС, за съжаление, няма технологично време и аз се съмнявам, че въобще ще се случи. Има резон в това, което казвате в частта на инвестиционното планиране да бъде на принципа на окрупнение на асоциации, но аз казах и преди, че вече имаме подписано споразумение, което ни обвързва. Тепърва да се преразглежда, това няма как да се случи.

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – Благодаря, г-н Иванов. Давам думата на г-н Георгиев.

Г-Н ГЕОРГИ ГЕОРГИЕВ – ОБЩИНСКИ СЪВЕТНИК – От всичко, което се говори тук ми стана ясно, че Асоциацията нищо няма да ни вземе, само може да ни даде. По този начин държавата само помага на общини като нашата с проекти да имаме по-чиста вода и домакинствата да се чувстват комфортно. Ако може да минем към режим на гласуване, ако няма още въпроси и дебати.

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – Има още въпроси. Давам думата на г-н Алексиев.

Г-Н ГЕОРГИ АЛЕКСИЕВ – ОБЩИНСКИ СЪВЕТНИК – На г-н Георгиев всичко му е станало ясно. На мен обаче не ми е ясно. Ние отдаваме един стратегически ресурс като водата. Говорим за чист бизнес. Не ми стана ясно какво ще се случи с техниката на дружеството, ако Асоциацията реши да не я ползва?

Цената на водата в Сандански е изключително ниска. Влизайки в Асоциацията водата драстично ще се увеличи. Някой направил ли си е труда да направи изчисление при увеличение на цената на водата колко пари ни трябват за инвестиции. При увеличение на водата ще ни стигнат ли да си направим собствените инвестиции?

А това, че, г-н Янев, се съобразяваме с всичко, което каже Европа, аз не съм съгласен. Затова го има Брекзит, затова излиза Англия от този смешен ЕС. Ние също незнаем дали ще го има този ЕС. Това, което каже Европа, ние веднага се съгласяваме. Това било най-доброто. В някои случаи не е най-доброто. Защо ни извива така ръцете?

На това гласуване сигурно ще изляза и няма да участвам, както има практика РЗС.

Г-Н КИРИЛ КОТЕВ – КМЕТ НА ОБЩИНА САНДАНСКИ – Г-н Алексиев, относно техниката, тя си остава общинска и в правомощията на общината е да реши как да я ползва. Това е изключително и само в правомощията на община Сандански.

Относно цената на водата, независимо дали сме в Асоциацията или сме извън Асоциацията водата ще се качва. Още повече, че изворите са изключително и само държавна собственост. Държавата има право да постави водомери на самите извори. В момента имаме водомери само на жилищата преди да ползваме водата. Ако от извора тръгва 100 кубика вода, на чешмите пристига около 50 кубика. В момента, в който се сложи този водомер, водата се качва двойно, без да имаме никакви възможности за инвестиране.

През 2019 г. изтича срока, в който трябва да имаме пречиствателна станция за отпадни води. Ако нямаме пречиствателна станция за отпадни води, търпим санкции. Какви ще бъдат те не мога да кажа, но те ще се плащат от общините.

Друго, имаме ВиК инфраструктура, която е в края на жизнения си цикъл. В момента казваме една цена на водата, но в нея не фактурираме един куп неща, които също съпътстват цената на водата. Най-простият пример е асфалтирането. Всеки път, когато се разкопае, местната фирма идва, прави ремонта, но няма никакви ангажименти към асфалтирането. Т.е ние го плащаме това. Ако се разпредели в цената на водата, ще видим, че цената на водата не е това, което плащаме в момента.

Относно Европейския съюз, всички инвестиции, които се случват в момента в България, стават чрез финансиране от еврофондовете. Ако трябваше да го правим през националния бюджет, може би 10-15% от инвестициите щяха да се случат.

Всяко нещо си има своите плюсове и минуси. Участието в Асоциацията не ни гарантира финансира, това ни дава шанс да участваме и вече там има много работа. На мен лично ще ми е по-лесно, ако кажете „не влизаме в Асоциацията” и аз казвам „Общински съвет така реши, не мога да кандидатствам”. В момента, в който влезем в Асоциацията, вие ме натоварвате с ангажимента да кандидатствам и аз съм длъжен да усвоя средства. Ако не усвоя, ще бъда виновен аз. Това е огромен товар за мен. Но от друга страна, това ни дава възможност да развием ВиК инфраструктурата, дава ни възможност да дойдат инвеститори на нашата територия. Има много плюсове и минуси. Лично аз мисля, че плюсовете за влизане във ВиК Асоциацията са повече, отколкото отрицателните фактори, защото водата в краткосрочен план, ако сме извън Асоциацията, ще се повишава по-бавно, но след 2-3 години тези, които са извън Асоциацията, цената на водата ще изпревари тези, които са във ВиК Асоциацията. Като причините са санкциите, които може да ни наложи ЕС затова, че нямаме пречиствателна станция, а другата – ако се сложат водомери на водата, която реално тръгва по нашата ВиК инфраструктура и тогава ще се види колко са реалните загуби.

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – Давам думата на г-н Батев.

Г-Н ГЕОРГИ БАТЕВ – ОБЩИНСКИ СЪВЕТНИК – Озадачават ме думите на г-н Живко Иванов като действащ общински съветник с доста повече мандати от мен. Той все още не е наясно как ще гласува. Аз съм тотално объркан от това, което чух. Нещото, което ме притеснява е това, което и той спомена – начинът, по който е регламентирано излизането от ВиК Асоциацията, тъй като една новосъздадена структура не е ясно как ще заработи. Нашето решение е изключително важно. Незнам кой трябва да понесе вината тъй като според мен този въпрос е трябвало да стане във времето преди още този Общински съвет да бъде сформиран – имали сме тогава действащ народен представител, имали сме зам.-областен управител. Нищо не е направено по въпроса. Аз също казвам, че незнам какво да направим. И е прав може би г-н Алексиев – да си вземем чантичките и да излезем.

Г-н Аргиров е много прав за това, което каза – записано е участие на г-н Бисер Михайлов – председател на ВиК Асоциацията – човек, който трябва да дойде днес тук. За мен това е бягане от отговорност. Щом като не благоволи днес да дойде, как мога да разчитам занапред на него.

Г-Н КИРИЛ КОТЕВ – КМЕТ НА ОБЩИНА САНДАНСКИ – Излизането от залата също е бягане от отговорност. Вас хората затова са ви избрали, да поемете отговорност и да решите кой е по-добрият път за общината.

Г-Н ЖИВКО ИВАНОВ – ОБЩИНСКИ СЪВЕТНИК – Г-н Батев, опитвам се да разсъждава затова се чудя. Взимаме решение да влезем в Асоциацията, но тя не се окомплектова. Тогава ще имаме членство в Асоциация без да получаваме финансиране и заплащане на единна цена, която е много по-голяма от нас. Гаранция никой не може да ни даде, че Асоциацията ще бъде окомплектована. Чудя се, защото инвестициите произтичат само през Асоциацията, но дори и вътре ние трябва да се борим с другите общини. Казах, че пречиствателна станция може да се направи поради това, че в ОП „Околна среда” е предвидено преимуществено финансиране на пречиствателна станция на населени места с над 10 хил.жители. Но г-жа Виденова ме апострофира, че мастър плана е разписан. Мастър планът е окрупнен план. Тепърва трябва да се правят проучвания и трябва да се разработи генерален план. Това е процедура за 3 години. След това ще могат да се изпълняват проектите. Има време, но незнам с нашите темпове дали ще можем да ги реализираме. Най-голямото „но” е, че без участие няма да има финансиране. Най-големият проблем за мен е, че аз се съмнявам, че тази Асоциация ще бъде окомплектована.

Г-Н СВЕТОСЛАВ ИВАНОВ – ОБЩИНСКИ СЪВЕТНИК – На мен също не ми е ясно още дали са повече минусите или плюсовете. /зачита чл.198в, ал.4, т.2 от Закона за водите/ Това не е ли един подводен камък, като например някакъв договор с банка за кредит, ще се окаже, че ние трябва да го плащаме.

/зачита чл.198в, ал.4, т.7 и т.8 от Закона за водите/ Това означава ли, че след като Благоевград вече ни командват, ако на Петрич е по-силно лобито, няма да се отделя повече вода за Петрич и интереса на нашите жители да бъде нарушен. Може да се реши, че нашето ВиК с нашата система, ще трябва да кара вода с приоритет на Струмяни, на Петрич.

Г-Н КИРИЛ КОТЕВ – КМЕТ НА ОБЩИНА САНДАНСКИ – Имаме пример с общини, които са във ВиК Асоциацията – Разлог и Банско нямат проблем между тях с това, че ръководството на ВиК Асоциацията е в Разлог, а отговаря и за Банско. Нито Разлог има проблем с водата, нито Банско. Дори се правят инвестиции. Друго е, че тези, които сме извън Асоциацията нямаме никакви инвестиции. Сериозна опасност, която и мен ме притеснява е това, че може да не се окрупни ВиК Асоциацията. Тогава ще имаме възможност да бъдем финансирани само през националния бюджет. А ако се окрупни, и на еврофинансиране.

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – Давам думата на г-н Иванов.

Г-Н СВЕТОСЛАВ ИВАНОВ – ОБЩИНСКИ СЪВЕТНИК – Не ми стана ясно каква е опасността за общината относно това, което пише в чл.198в, ал.4, т.2 – „Асоциацията по ВиК чрез общото събрание приема решение за сключване на договора от името и за сметка на собственика”. Това е от закона.

Г-Н КИРИЛ КОТЕВ – КМЕТ НА ОБЩИНА САНДАНСКИ – Асоциацията има други правила. Тя няма право да взима заеми. Всички решения се взимат с мнозинство 2/3 или 3/4.

Г-Н ЖИВКО ИВАНОВ – ОБЩИНСКИ СЪВЕТНИК – Относно „от името и за сметка на собственика Асоциацията сключва договор с ВиК оператора” – само че договорът с ВиК оператора вече е сключен. То е ВиК Благоевград. Този член, който цитира г-н Иванов, вече не ни касае.

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – Давам думата на г-н Ризов.

Г-Н АНДОН РИЗОВ – ОБЩИНСКИ СЪВЕТНИК – Защо постоянно давате за пример Банско и Разлог? Те са държавни дружества. Дайте пример за общинско дружество.

Г-Н КИРИЛ КОТЕВ – КМЕТ НА ОБЩИНА САНДАНСКИ – Симитли. Те са може би с най-добрата инфраструктура в областта. Говоря за община Симитли – и селата, и града.

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – Давам думата на г-н Попов.

Г-Н ВАСИЛ ПОПОВ – ОБЩИНСКИ СЪВЕТНИК – Г-н Председателствуващ, г-н Кмете, колеги, аз предлагам да спрем дискусията и да минем към гласуване, защото всички от нас, за да дойдат днес тук, знаят как да гласуват.

Г-Н ЯВОР АРГИРОВ – ОБЩИНСКИ СЪВЕТНИК – Подкрепям г-н Попов. Всеки си е направил собствена равносметка по какъв начин да гласува. Имам един последен въпрос: имате ли информация, г-н Кмете, на територията на Република България колко общински дружества са влезли в тези Асоциации и колко не са влезли?

Г-Н КИРИЛ КОТЕВ – КМЕТ НА ОБЩИНА САНДАНСКИ – 22 не са влезли.

Г-Н ЯВОР АРГИРОВ – ОБЩИНСКИ СЪВЕТНИК – Колко са влезли? Имам информация, че Велинград не са влезли, Кюстендил не са влезли.

Г-Н КИРИЛ КОТЕВ – КМЕТ НА ОБЩИНА САНДАНСКИ – Мисля, че 16 области са напълно окомплектовани.

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – 14 области са напълно окомплектовани.

Г-Н ЖИВКО ИВАНОВ – ОБЩИНСКИ СЪВЕТНИК – От 265 общини 240 са вътре.

Г-Н ЯВОР АРГИРОВ – ОБЩИНСКИ СЪВЕТНИК – Но от тези 240 общини, който са вътре, колко са били общински?

Г-Н ЖИВКО ИВАНОВ – ОБЩИНСКИ СЪВЕТНИК – 4 области са неокомплектовани – Благоевград, Кюстендил, Ловеч и Пазарджик. В област Кюстендил не бяха влезли община Дупница и община Сапарева баня. Дупница взе решение и влезе, Сапарева баня взе решение и не влезе. Така, че тази Асоциация за момента е неокомплектована. Чета доклад на министъра на МРРБ.

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – И аз искам да кажа няколко думи. Изчаках всички да се изкажат. Г-н Кмете, Вие казахте, че ВиК Асоциацията няма право да взима заеми. Има право да взима заеми с решение на общото събрание.

Г-Н КИРИЛ КОТЕВ – КМЕТ НА ОБЩИНА САНДАНСКИ – С мнозинство 3/4, но няма право да залага общинско имущество. В устава го пише.

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – Прави са г-н Иванов и г-н Ризов, че можеше поне устава на тази Асоциация да ни бъде предоставен.

Г-Н КИРИЛ КОТЕВ – КМЕТ НА ОБЩИНА САНДАНСКИ – Уставът, г-н Шаламандов, беше предоставен още преди 2 месеца, който е искал винаги е могъл да го вземе. Не е сериозно. От два месеца се коментира тази тема и днес на сесията да кажете, че искате устава и не сте положили усилия да се запознаете с него при положение, че го има и в интернет.

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – /зачита чл.198д, ал.1, т.3 и т.4/ Не съм сигурен, че е така.

Понеже говорим за обособена територия община Сандански, а всички визираме само гр.Сандански. Община Сандански има 54 населени места и никой не каза какво се случва по села. Казва се само че в Сандански са направени нула инвестиции. Малко са, но не са нула. Направена е канализацията на с.Ново Делчево. Направен е водопровод на с.Дамяница, Стожа, Ново Делчево, който е по проект. Това, че не са довършени канализациите на с.Лешница, с.Левуново и гр.Мелник не означава, че там не са правени.

Г-Н КИРИЛ КОТЕВ – КМЕТ НА ОБЩИНА САНДАНСКИ – Г-н Шаламандов, те са правени по европейско финансиране, което тогава не е имало изискване да бъдем членове на ВиК Асоциацията, но вече ситуацията е друга. Затова споменах да видим последните 4-5 години къде какви инвестиции са правени. Вече позицията ни е като бъдещ член на ВиК Асоциацията така, че в момента това, което го изброихте вече не може да се случи.

Да видим и друго, вчера имаше авария и кв.Крайречен беше без вода, на режим. Катунският район са на режим от 10 дни. В с.Поленица също няма втора седмици вода.

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – Мога да Ви кажа защо са на режим Катунският район, защото съм запознат. Катунци няма вода, защото дава вода на Петрич. Дай да спрем водата на Петрич и Катунци ще има вода, но не можем да я спрем, нали.

Г-Н КИРИЛ КОТЕВ – КМЕТ НА ОБЩИНА САНДАНСКИ – Катунци е на режим, защото водопровода е морално остарял и дебита му е малък.

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – В с.Склаве и в с.Ново Делчево мрежата може да се каже, че е добра. Горните квартали на селата също нямат вода. Има след 11 ч. вечерта, защото хората поливат. Цената на поливната вода скочи драстично и хората не поливат вече от хидрантите, а поливат от питейната, защото им е по-евтино. Затова няма вода.

Като влезем в Асоциацията какво правим с населените места, които нямат водомери? Асоциацията ще ги принуди да имат ли?

Г-Н КИРИЛ КОТЕВ – КМЕТ НА ОБЩИНА САНДАНСКИ – Да. Всеки, който иска да получава вода и се правят разходи, за да му се достави вода до дома, е нормално да си плаща. Освен това всекидневно има аварии и хората страдат, нямат качествено водоподаване. Защото инфраструктурата е остаряла. Вярно е, че от 7-8 в партерните етажи и под нивото на улицата в жилищата има влага и хората се оплакват. Влагата идва от това, че канализационната система е стара, пропукана.

 Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – Г-н Котев, пак визирате само града. Моят въпрос е към селата.

 Г-Н КИРИЛ КОТЕВ – КМЕТ НА ОБЩИНА САНДАНСКИ – За селата Ви отговорих. Малко ли е, че Катунският район са на режим. Малко ли е, че с.Поленица се разраства и там вече втора седмица спира водата.

 Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – Не ми отговорихте – малките села ще влязат в Асоциацията и директно ще отидат на плащане на 2 лв. вода след като някои от селата са си изградили сами водопровод и сами канализация.

 Г-Н КИРИЛ КОТЕВ – КМЕТ НА ОБЩИНА САНДАНСКИ – Първо, водата няма да е 2 лв. И второ, да – ще им бъдат сложени водомери на всички граждани на територията на община Сандански.

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – Давам думата на г-н Аргиров.

Г-Н ЯВОР АРГИРОВ – ОБЩИНСКИ СЪВЕТНИК – Уважаеми колеги, това е безобразие. Аз сега се запознавам, че в XXI век има жители и то в големи населени места на територията на община Сандански, до които не достига водоподаване. Не знаех, че има такива проблеми и то в големи села като Поленица, Катунци и част от Склаве. Трябва да насочим всякакви усилия да предоставим водоподаване за питейни нужди на тези жители. Независимо дали ще влезем или няма да влезем в Асоциацията ние трябва приоритетно да решим този проблем на хората. Би трябвало нас да ни е срам щом не сме решили този проблем на хората.

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – Давам думата на г-н Георгиев.

Г-Н ГЕОРГИ ГЕОРГИЕВ – ОБЩИНСКИ СЪВЕТНИК – Това, че хората поливат е малкият проблем. Големият проблем е, че е намалено налягането поради това, че са стари тръбите и се пукат. Като е намалено налягането не може да има водоснабдяване.

Г-Н ГЕОРГИ БАТЕВ – ОБЩИНСКИ СЪВЕТНИК – Може ли да обещаете, че при евентуално включване във ВиК Асоциацията ще бъде подменена цялата водопреносна система, тъй като това, което аз разбрах е, че може да се изгради пречиствателна станция. Интересува ни ВиК инфраструктурата и най-вече хората ги интересува.

Г-Н КИРИЛ КОТЕВ – КМЕТ НА ОБЩИНА САНДАНСКИ – Г-н Батев, още с резюмето си казах, че има 3 варианта на развитие. Единият вариант е влизаме в Асоциацията и всички общини на територията на област Благоевград влизат. Това е най-добрият вариант. Тогава имаме шанс да кандидатстваме за средства за канализация и за пречиствателна станция. Това, което е реалното по програма. През националния бюджет и по други програми дали ще успеем да спечелим нещо друго, което ще се отвори, ще кандидатстваме навсякъде. Но реално е да се направи пречиствателна станция с част от канализационната система.

Вторият вариант – ние влизаме в Асоциацията, но не влизат всички общини на територията на област Благоевград. Тогава единственият шанс ще бъде за средства през националния бюджет.

И третият, най-лошият вариант, при който ние не влизаме – категорично до 2023 г. спираме всички инвестиции във ВиК инфраструктурата на територията на община Сандански. И да искаме не можем да кандидатстваме за никакви средства. Това означава, че всеки ден ще става все по-зле; все повече вода ще избива в долните етажи на жителите; ще имаме все повече проблем с водния режим. Труден е въпросът, но това са трите пътя, които аз виждам.

Г-Н ЖИВКО ИВАНОВ – ОБЩИНСКИ СЪВЕТНИК – Правилно очертахте трите момента. Най-големият ми проблем е вторият вариант, защото ако влезем в Асоциацията ще приложим единна цена, която е много по-висока от нашата. За разлика от третия, който евентуално може с кредити да направим пречиствателна станция да отговорим на европейските директиви за опазване на околната среда. При втория вариант, когато сме в Асоциацията, ние не можем да вземем решение вече по отношение на това да правим пречиствателна станция. За мен най-големият проблем е вторият вариант, когато не е окомплектована Асоциацията.

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – Давам думата на г-н Манолев като гражданин.

Г-Н ГЕОРГИ МАНОЛЕВ – ГРАЖДАНИН – Бях общински съветник 2003-2007 г. 2003 г. проблемите във ВиК дружеството бяха същите. Инвестициите бяха нулеви. Г-н Гикински поиска увеличение още в първия мандат на моето управление. Това не се случи. Той обаче беше прав като каза, че при цена от 0,28 лв. трябва да забравим за инвестиции.

От трите варианта, които посочихте, според мен първият е най-добрият, защото имаме чуждо финансиране, което би дошло при нас, ако Кметът е много активен, пребори се с членовете от тази Асоциация и дръпне един ресурс към община Сандански.

Вторият вариант е зле, но е по-добър от третия вариант. Все пак има някаква възможност държавата да даде пари за нови инвестиции.

Европа е дала насоката. Подсигурила е средствата и имаме достъп до тези средства само по този ред. Да не си помислим, че при това общинско дружество, при тази цена на водата, тази цена няма да стои тук. Канализацията за целия град е около 54-55 млн.лв. Нашият бюджет е 20 млн.лв. Кажете ми колко години трябва да спрем всички разплащания, за да направим тази мрежа.

Неясноти може би има, но посоката е дадена. Това, че Петрич, Кресна няма да гласуват, нас не ни интересува.

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – Давам думата на г-н Иванов.

Г-Н ЖИВКО ИВАНОВ – ОБЩИНСКИ СЪВЕТНИК – Искам да репликирам г-н Манолев. Изразих мнение, че вторият вариант е най-опасен, но той каза, че не е така. Във втория вариант ние няма да имаме финансиране за пречиствателна станция. Държавното финансиране ще бъде откъслечно и не в тези порядъци, които да могат да гарантират изграждане на пречиствателна станция и довеждащата канализиция към нея. В същото време ние сме в Асоциацията. Ние като община нямаме възможност сами да правим пречиствателна станция, защото вече сме в Асоциацията. В същото време регулацията по отношение на това, че заустваме непречистени води ще бъде приложена към нас и съответно ще бъдем глобявани. Затова казах, че този вариант не трябва да го допускаме. Ще бъдем вътре, ще плащаме единната цена, но няма да можем нищо да направим, защото не зависи от нас. И няма да получим европейско финансиране, защото то е в зависимост от това да бъде окомплектована тази Асоциация. И тук трябваше да търсим решение, което е общо за всички.

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – Като направим пречиствателна станция в Сандански Катунския район ще го включим ли в нея?

Г-Н КИРИЛ КОТЕВ – КМЕТ НА ОБЩИНА САНДАНСКИ – Не, тази станция ще бъде за град Сандански. Искам да поясня, че до 2019 г. тя трябва да бъде изградена за жители на 10 хил.жители какъвто е гр.Сандански. Т.е. за Катунци ние няма да търпим санкции. Освен това в сметката на хората от селото няма да им бъде начислявано.

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – Няма да им бъде начислявано само таксата за пречистване на отпадните води.

Г-Н ЯВОР АРГИРОВ – ОБЩИНСКИ СЪВЕТНИК – Г-н Кмете, съгласен съм с Вас, че ако нямаме изградена пречиствателна станция, независимо дали членуваме или не членуваме във ВиК Асоциацията, ще търпим наказателна процедура и глоба, която ще се начислява върху цената на водата. Затова в началото повдигнах въпроса къде е Областният управител. Исках да попитам него, но ще попитам вас – какво ще се случи при следния вариант: влизаме в Асоциацията, всички общини членуват в Асоциацията, това означава, че ще имаме около 10 населени места с над 10 хил.жители. Какво ще се случи, ако в едно от тези 10 населени места не бъде изградена пречиствателна станция за отпадни води. Ще търпим ли ние санкция в цената, че напр.в Банско няма пречиствателна станция?

Г-Н КИРИЛ КОТЕВ – КМЕТ НА ОБЩИНА САНДАНСКИ – Санкцията е на общината, не е на ВиК Асоциацията. Така, че ако дадена община над 10 хил.жители не си изгради пречиствателна станция, санкцията е на общината, а не на ВиК Асоциацията.

Г-Н АНДОН РИЗОВ – ОБЩИНСКИ СЪВЕТНИК – Как община Сандански ще изгради сама пречиствателна станция като не може да вземе решение?

Г-Н КИРИЛ КОТЕВ – КМЕТ НА ОБЩИНА САНДАНСКИ – По всички програми бенефициент е общината. Общината кандидатства сама. Асоциацията само дава своето съгласие.

 Г-Н ЯВОР АРГИРОВ – ОБЩИНСКИ СЪВЕТНИК – Значи Асоциацията няма да има интерес да изгражда пречиствателни съоражения след като санкцията е на общината.

Г-Н КИРИЛ КОТЕВ – КМЕТ НА ОБЩИНА САНДАНСКИ – Г-н Аргиров, инициативата трябва да бъде от общината. Общината трябва да кандидатства и тя се бори да спечели проект за пречиствателна станция. Ако общината се провали, санкцията е за общината, не е за ВиК Асоциацията.

Г-Н ВАСИЛ ПОПОВ – ОБЩИНСКИ СЪВЕТНИК – Г-н Председателствуващ, г-н Кмете, драги колеги, предлагам да подложим на гласуване да спрем дискусията.

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – Подлагам на гласуване предложението на г-н Попов за прекратяване на дебатите.

**С явно гласуване от 21 гласували общински съветници, ЗА – 20, ПРОТИВ – 1, ВЪЗДЪРЖАЛИ СЕ – 0, предложението СЕ ПРИЕМА.**

Г-Н ЯВОР АРГИРОВ – ОБЩИНСКИ СЪВЕТНИК – Предлагам 10 минути почивка.

СЛЕД 10 МИНУТИ ПОЧИВКА

Г-Н НИКОЛАЙ ШАЛАМАНДОВ – ЗАМ.-ПРЕДСЕДАТЕЛ НА ОБЩИНСКИ СЪВЕТ – Има ли други мнения, отношения? Няма /зачита проекторешението/. Подлагам на гласуване предложението за присъединяване на община Сандански към Асоциацията по водоснабдяване и канализация, обслужвана от „ВиК” ЕООД, гр.Благоевград.

**1.Андон Славчев Ризов ПРОТИВ**

**2.Васил Иванов Попов за**

**3.ВИОЛЕТА ИВАНОВА ЖДРАПАНСКА ЗА**

**4.Георги Атанасов Панчев ВЪЗДЪРЖАЛ СЕ**

**5.Георги Валентинов Батев ВЪЗДЪРЖАЛ СЕ**

**6.Георги Иванов Алексиев ВЪЗДЪРЖАЛ СЕ**

**7.Георги Иванов Георгиев за**

**8.Георги илиев Синански -**

**9.Димитър Любенов Димитров за**

**10.Димитър Любенов Станоев ПРОТИВ**

**11.Евгени Андонов Панайотов -**

**12.Живко Кирилов Иванов ЗА**

**13.Звездан Димитров Гацев ПРОТИВ**

**14.Иван Стоилов Терзиев за**

**15.Илия Георгиев Георгиев ЗА**

**16.Калин Тошков Терзийски ЗА**

**17.Катерина Костадинова Тренкова за**

**18.Кирил Руменов Ханджийски ПРОТИВ**

**19.Костадин Иванов Станоев ЗА**

**20.Красимир Георгиев Станков ЗА**

**21.Николай Димитров Шаламандов против**

**22.Панчо Любчов Панчев -**

**23.Румен Емилов Гърчев ЗА**

**24.Румен Иванов Пачов за**

**25.Светослав Димитров Иванов ВЪЗДЪРЖАЛ СЕ**

**26.Стоян Борисов Ангов за**

**27.Явор Иванов Аргиров ВЪЗДЪРЖАЛ СЕ**

**28.Яне Георгиев Янев ЗА**

**29.Янко Димитров Ангелов ВЪЗДЪРЖАЛ СЕ**

**С поименно гласуване от 26 гласували общински съветници, ЗА – 15, ПРОТИВ – 5, ВЪЗДЪРЖАЛИ СЕ – 6, предложението СЕ ПРИЕМА.**

На основание : чл.21, ал.1, т.8 от ЗМСМА, чл.198а, ал.2 от Закона за водите и във връзка с решение на Общото събрание на Асоциацията по водоснабдяване и канализация на обособена територия, обслужвана от „ВиК”ЕООД-Благоевград и след проведено гласуване, Общинският съвет прие

Р Е Ш Е Н И Е № 242

от 28 юни 2016 г.

1.Общински съвет-Сандански дава съгласие община Сандански да се присъедини към обособената територия на Асоциацията по водоснабдяване и канализацията, обслужвана от „ВиК „ЕООД, гр.Благоевград, съгласно Решение № РД-02-14-2234 от 22.12.2009 г. на Министъра на регионалното развитие и благоустройството.

 Заседанието бе закрито в 11:10 ч.

*Председателствуващ заседанието,*

 *съгл.Пълномощно с вх.№* 713/27.06.2016г.

ЗАМ.-ПРЕДСЕДАТЕЛ

МЛ.ЕКСПЕРТ: НА ОБЩИНСКИ СЪВЕТ:

/ АННА КОСТАДИНОВА / /Н.ШАЛАМАНДОВ/

/ В.ТЕМЕНУГОВА /